Document ID: /roh_data/filtered/swiss_laws_in_ROHinterleaved.jsonl.gz/18373

This text was translated from IT into Rumantsch Grischun.

Nella procedura di conciliazione non sono assegnate ripetibili. È fatta salva l’indennità di gratuito patrocinio a carico del Cantone. Nella procedura di conciliazione non sono addossate spese processuali per le controversie:a. secondo la legge federale del 24 marzo 1995 sulla parità dei sessi;b. secondo la legge del 13 dicembre 2002 sui disabili;c. in materia di locazione e affitto di abitazioni e di locali commerciali come pure di affitto agricolo;d. derivanti da un rapporto di lavoro come pure secondo la legge del 6 ottobre 1989 sul collocamento, fino a un valore litigioso di 30 000 franchi;e. secondo la legge del 17 dicembre 1993 sulla partecipazione;f. derivanti da assicurazioni complementari all’assicurazione sociale contro le malattie secondo la legge federale del 18 marzo 1994 sull’assicurazione malattie;g. secondo la LPD. RS 151.1 RS 151.3 RS 823.11 RS 822.14 RS 832.10 Introdotta dall’all. 1 n. II 24 della LF del 25 set. 2020 sulla protezione dei dati, in vigore dal 1° set. 2023 (RU 2022 491; FF 2017 5939). RS 235.1

En la procedura da mediaziun na vegnan concedidas naginas indemnisaziuns da las partidas. Resalvada resta l’indemnisaziun d’in assistent giuridic gratuit tras il chantun. Nagins custs da dretgira na vegnan concedids en dispitas:a. tenor la Lescha d’egualitad dals 24 da mars 1995;b. tenor la Lescha dals 13 da december 2002 davart l’egualitad da persunas cun impediments;c. che resultan tras la locaziun e tras la fittanza da locals d’abitar e da fatschenta sco er tras la fittanza agricula;d. che resultan tras la relaziun da lavur sco er tenor la Lescha dals 6 d’october 1989 davart l’intermediaziun da lavur fin ad ina valur en dispita da 30 000 francs;e. tenor la Lescha da participaziun dals 17 da december 1993;f. che resultan tras assicuranzas supplementaras a l’assicuranza da malsauns sociala tenor la Lescha federala dals 18 da mars 1994 davart l’assicuranza da malsauns;g. tenor la LPD. SR 151.1 SR 151.3 SR 823.11 SR 822.14 SR 832.10 Integrà tras la cifra II 24 da l’agiunta 1 da la LF dals 25 da sett. 2020 davart la protecziun da datas, en vigur dapi il 1. da sett. 2023 (AS 2022 491; BBl 2017 6941). SR 235.1